# **Kommunen som "den gode tilrettelegger"**

**HVA:**

I kommuneplanen er det vedtatt langsiktige arealstrategier som sikrer utbyggingsområder fremover. Styrking av kommunens sentrum og kollektivknutepunkt er et hovedelement i kommunens arealstrategier.

Kommunens aktive rolle som samfunnsutvikler, og samarbeidet mellom kommune og næringsliv, gir utbyggerne langsiktige og forutsigbare rammebetingelser. Veksten i kommunen og det høye aktivitetsnivået bekrefter at markedet har respondert positivt på disse rammebetingelsene.

**HVORFOR:**

Tilrettelegging og forutsigbarhet skaper vekst. Investeringer i eiendom, etablering av næringsliv og utbygging av boliger muliggjøres.

**HVORDAN:**

a) Områdemodell for felles infrastruktur

For å møte utfordringene med vekst og vern har kommunen utviklet en helhetlig plan med blant annet fortetting og utvikling av dagens sentrum i tråd med nasjonale og regionale føringer.

En mulighetsstudie danner grunnlag for flere områdereguleringsplaner. Planen åpner for nye boliger og nye næringsarealer.

Kommunen har hatt fokus på å sikre at planen faktisk gjennomføres og at utviklingen skjer med høy kvalitet. Sammen med næringslivet (utbyggere/grunneiere) er det utarbeidet en områdemodell for finansiering av felles infrastruktur. Utbyggerne skal betale et infrastrukturbidrag pr m2 BRA. Gjennom områdemodellen har kommunen påtatt seg en aktiv rolle som samfunnsutvikler. I tillegg skal kommunen bygge ut sosial infrastruktur med nye barnehager og skoler mm.

Kommunen har benyttet ulike og målrettede medvirkningsopplegg for å involvere næringslivet, innbyggere og lokalsamfunn.

b) Næringsområder

Kommunen har, i samarbeid med grunneiere, planlagt og utviklet næringsområder.

Kommunen har tatt en aktiv rolle som byggherre og finansiering er løst gjennom områdemodeller og utbyggingsavtaler.